في ناس واخدة قرار ان هي عايزة تعيش مع ربنا. ومش عايزة غير ان هي ترضيه وتخش الجنة وفي ناس واخدة قرار ان انا مش عايز الدين وانا مبسوط كده واللي يحصل يحصل. ولكن تعالوا نتكلم على اللي واقف في النص
ناس لا هي هنا ولا هي هنا. ممكن يكون بيصلي. وممكن تكون ما بتعملش كبائر. بس هو فعلا مش واخد قرار انه ملتزم وعنده مشكلة انه دايما متردد ودايما بيفكر
وكل شوية يحسبها طب آآ لو اتحجبت فعلا هو مبسوط؟ طب هتجوز ازاي؟ طب هشتغل منين؟ طب اسيب صحابي دول وعمال يتردد وعمال يتردد وعمال يفكر وعمال يحتار وفي الاخر واقف في النص. عايز اخد قرار ولسه ما خدوش
ربنا سبحانه وتعالى من اسماؤه الديان. يقول لك كما تدين تدان. ربنا من اسمائه كده هيحاسبك بالزبط زي ما انت المفروض تتحاسب وتستحق فتعالوا نشوف يوم القيامة الناس دي لو انا منهم هيحصل في ايه
ييجي يوم القيامة وناس بتعدي عليها وده يتقال له خش الجنة. وده يتقال له خش النار. وده يتقال له خش الجنة. وده يتقال لها خشي النار. ويجي الدور عليك يقول لك استنى
استنى لاخر يوم القيامة اما نشوف هنعمل فيك ايه فتخيل احساسك والقلق والاضطراب اللي هييجي فجأة جواك. وتقعد خمسين الف سنة طول يوم القيامة في حيرة وقلق انا ايه اللي هيحصل لي
قلنا ربنا من اسماءه الديان لان انت كنت لسه محتار ومش عايز تاخد قرار ومش حاسم تيجي في يوم القيامة استنى برضو وهتفضل خمسين الف سنة قاعد ويقعد فين ويقعد على جبل
اسمه جبل الاعراف مكان بين الجنة والنار تخيل نفسك واقف على الجبل ده. وانت واقف شايف اهل الجنة وانت واقف شايف اهل النار. وربنا بيوصف لنا مشهد بالتفصيل في سورة الاعراف
وما تنساش انت دلوقتي واقف على جبل الاعراف وربنا بيقول وعلى الاعراف رجال يعرفون كلا بسيماهم. انت عارف كلا انت عارف اهل الجنة بتبص عليهم وعارف برضو ناس من اهل النار بتبص عليهم
ونادوا اصحاب الجنة ان سلام عليكم لم يدخلوها وهم يطمعون. واقف بتبص على اهل الجنة سامع ضحكهم شايف انبساطهم وفرحتهم. وبتسلم عليهم لهم نفسك تخش بس للاسف مش عارف ده هيحصل ولا لا
وفجأة تسمع اصوات غريبة جدا وتعزيب واهات. فجأة عينك تنصرف جري على النار. واذا صرفت ابصارهم. تلقاء اصحاب النار قالوا ربنا لا تجعلنا مع القوم الظالمين. يا رب بلاش النار
تخيل معي القلق وانت واقف باصص هنا وباصص هنا ومش عارف ممكن يحصل لك ايه. خمسين الف سنة في الاحساس ده ونادى اصحاب الاعراف رجالا يعرفونهم بسيماهم واقف. بص على اهل النار وبتناديهم
على اهل النار انت عارفهم. صحبة سيئة. ناس قعدت تقول لك يا عم دين ايه؟ يا عم دول دراويش اصلا هتمشي وراهم. يا بنتي حجاب ايه! انت اصلا هتعيشي حياتك ازاي؟ فبيناديهم ويقول لهم
قالوا ما اغنى عنكم جمعكم وما كنتم تستكبرون. وبتقول لهم على اهل الجنة اهؤلاء الذين اقسمتم لا ينالهم الله برحمة؟ دول اللي قلتوه لي هيودوك في دا هي دول اللي قلتوا لي يا عم في كيس لهم يا عم انت عايز توجع دماغك وعايز تبوز حياتك؟ اهم في الجنة اهم متنعمين. انتم طلعتم بتضحكوا علي. وفي الاخر هيحصل فيك ايه
وانت واقف هنا. يا ترى هروح مع دول؟ ولا يا ترى اروح مع دول وانت سامع وشايف بعد ما اترعبت وخفت ربنا في الاخر بيقول انه هيرحم اهل الاعراف ويقول لهم ادخلوا الجنة لا خوف عليكم ولا انتم تحزنون
بس ليه اعرض نفسي للموقف ده؟ ليه تقف خمسين الف سنة في عذاب؟ عذاب نفسي وفي حر وعطش وعذاب بدني. ايه اللي يخليك ما تبقاش مع اهل الجنة من الاول
ايه المشكلة في ان انا من دلوقتي اقرر؟ ومن دلوقتي احسم قراري ليه ليه عمالين نفكر ونتردد؟ ليه بنشك في ربنا؟ افي الله شك؟ ربنا الكريم وربنا الرحيم. ايه اللي مانعني على ان انا اروح له؟ من دلوقتي احسم قرارك. من دلوقتي اتعمل
مع ربنا على اني خلاص قررت ابقى من اهل الجنة يا رب قبل ما يجي مشهد الاعراف